b'\n_START_ARTICLE_\nSuzuki\n_START_SECTION_\nZgodovina\n_START_PARAGRAPH_\nUstanovitelj podjetja je bil Michio Suzuki, 10. februarja 1887 na jugu japonske. 1920 se je podjetje uvrstilo na borzo z imenom Suzuki Loom Manufacturing Co. Ker je bila Japonska takrat na podro\xc4\x8dju avtomobilizma v primerjavi z Evropo in Ameriko zelo nerazvita, so se odlo\xc4\x8dili razviti avtomobil. Vzor jim je bil Austin 7 francoske proizvodnje. To se je dogajalo tik pred drugo svetovno vojno. Ker so proizvajali tudi voja\xc5\xa1ko opremo so jih med vojno poru\xc5\xa1ili. Leta 1952 so naredili svoje prvo motorno kolo (36 cm\xc2\xb3, 1 KS). Leta 1954 so se preimenovali v Suzuki Motor Company. Leta 1955 so za\xc4\x8deli proizvajati Suzulight, prvi uspe\xc5\xa1en avto (360 cm\xc2\xb3, 2 valja). Z njim so vstopili na avtomobilsko tr\xc5\xbei\xc5\xa1\xc4\x8de. Sledil je prodor na mednarodno tr\xc5\xbei\xc5\xa1\xc4\x8de. Leta 1963 so ustanovili podru\xc5\xbenico v ZDA.\n_START_SECTION_\nSuzuki danes\n_START_PARAGRAPH_\nNa Japonskem imajo 6 proizvodnih obratov, razen tega pa \xc5\xa1e na Kitajskem, Tajvanu, v Indoneziji, Indiji, Pakistanu, \xc5\xa0paniji, Egiptu in na Mad\xc5\xbearskem. Leta 2003 so zaposlovali 14.000 ljudi.'